**Mă smulg din mine**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Locuiesc în fântâna timpului urcător

cu izvoarele cuvântului sub tălpi.

Îmi caut mai întâi uneltele, apoi scriu,

cu degetele mâinii stângi la tâmplă

ideile reci curg pe hârtie dezinvolt

îmbrăcate de sărbătoare.

Mă smulg din mine, ies în afară

ca un tren dintr-o gară.

Fără tine compartimentele sunt sărace

şi călătoresc fără de ţintă.

Locuiesc într-un trup anonim şi blând

în care nu se întâmplă mare lucru,

port în cap cerul şi pământul

de unde totul se vede şi se aude.

Capăt apoi liniştea,

mă-nfăşor în ea ca într-un strat de ceaţă.

În urma mea vine umbra

îndepărtată tot mai des

de raze strălucitoare.

Soarele ca o gogoaşe încinsă

scaldă coaptele arome ale câmpiei,

le simt pulverizate în părul tău

şi el mătăsos şi strălucitor.